Document ID: /roh_data/filtered/swiss_laws_in_ROHinterleaved.jsonl.gz/37975

This text was translated from EN into Rumantsch Grischun.

Deforestation is prohibited. In exceptional cases a deforestation permit may be granted if the applicant proves that there are important reasons for the deforestation that outweigh the interest of forest conservation and, furthermore, the following conditions are fulfilled:a. the proposed site must be essential to the works for which the deforestation is to be carried out;b. the works must essentially fulfil the spatial planning requirements;c. the deforestation does cause any serious threat to the environment. Important reasons do not include financial interests, such as the potentially profitable use of the land or the low-cost acquisition of land for non-forestry purposes. If the authorities have to decide whether to grant permission for the construction of installations for the generation of renewable energies and for energy transportation and distribution, when weighing up interests the national interest in constructing such installations is to be considered equal to other national interests. The protection of nature and cultural heritage must be taken into account. A time limit shall be set for deforestation permits. Inserted by No I of the FA of 18 March 2016, in force since 1 Jan. 2017  (AS 2016 3207; BBl 2014 4909).

Runcadas èn scumandadas. Ina permissiun excepziunala dastga vegnir concedida, sch’il petent cumprova ch’i sajan avant maun motivs impurtants per la runcada, ils quals predomineschan l’interess da conservar il guaud, e sch’i èn ultra da quai ademplidas las suandantas premissas:a. l’ovra, per la quala i duai vegnir runcà, sto esser dependenta dal lieu previs;b. l’ovra sto ademplir materialmain las premissas da la planisaziun dal territori;c. la runcada na dastga betg chaschunar privels serius per l’ambient. Betg sco motivs impurtants na valan interess finanzials, sco l’utilisaziun dal terren cun il pli grond profit pussaivel u la procuraziun da terren bunmartgà per intents betg forestals. Sch’ina autoritad sto decider davart la permissiun da construir stabiliments che dovran energias regenerablas e da stabiliments che transportan e distribueschan energia, sto – en il rom da la ponderaziun dals interess – l’interess naziunal da realisar quests projects vegnir considerà sco equivalent ad auters interess naziunals. Da la protecziun da la natira e da la patria stoi vegnir tegnì quint. Permissiuns da runcar ston vegnir concedidas per ina durada limitada. Integrà tras la cifra I da la LF dals 18 da mars 2016, en vigur dapi il 1. da schan. 2017 (AS 2016 3207; BBl 2014 4909).